Solvik Yoga

6-ukers kurset i TRE - Tension, Stress and Trauma Releasing Exercises med Johanne Fjelde
2026-05-07 19:30 - 2026-06-25 21:00 UTC | Solvik Yoga, Stålverksvegen 63, Skallstøperiet, 2. etasje, Jørpeland, Norway
Ønsker du et rolig og trygt rom for å lande i kroppen, gi slipp på spenning og støtte nervesystemets naturlige regulering?

Dette 6-ukers kurset i TRE – Tension, Stress and Trauma Releasing Exercises gir en trygg og gradvis
innføring i en kroppsorientert metode forankret i kunnskap om det autonome nervesystemet og vagusnervens betydning for helse og velvære.
Kurset kan bidra til redusert stress, økt livskraft, ro og bedre restitusjon – i møte med både hverdagens og livets belastninger.

TRE består av enkle, fysiske øvelser som kan fremkalle milde, nevrogene skjelvinger i kroppen. Disse forstås som en naturlig og medfødt mekanisme
for å gi slipp på oppbygget spenning etter stress og belastning. Kurset passer både for deg som er ny til TRE, og for deg som ønsker å etablere eller
fordype en jevn egenpraksis.

Hva kan du forvente?– Rolig og strukturert introduksjon til TRE– Skånsom tilnærming med vekt på trygghet, tempo og økt reguleringskapasitet– Økt kroppsbevissthet, kontakt og selvomsorg– Støtte til stressregulering, avspenning og restitusjon– Læring av øvelser som kan brukes hjemme mellom og etter samlingene

Kurset foregår i små grupper, med god tid og rom for individuelle forskjeller og egen prosess.
Varighet: 6 samlingerDatoer: 7., 21. og 28. mai, 4.,18. og 25. juniKl. 19.30 – 21.00

Inkludert i prisen er en kort individuell kartlegging dersom ønskelig (15 minutter), samt et eget heftemed informasjon og ressurser som støtter prosessen.
Kurset gjennomføres ved minimum 6 påmeldte.

Hvem passer kurset for?Kurset kan være relevant for deg som:– opplever stress eller langvarig belastning– kjenner på kroppslig spenning, uro eller tretthet– ønsker bedre restitusjon, regulering og kapasitet– er nysgjerrig på kroppsorienterte metoder forankret i kunnskap om nervesystemet– ønsker økt tilstedeværelse og nærvær i hverdagen– søker et rolig og trygt rom for egen praksis og utforskningIngen forkunnskaper er nødvendig.

Viktig informasjonTRE er en skånsom kroppsorientert praksis, men passer ikke for alle i alle faser.
Praksisen bør ikke gjennomføres dersom du er gravid, har epilepsi, eller har alvorlig psykisk eller fysisk sykdom der kroppsorientert arbeid frarådes.
Ved påmelding mottar du mer informasjon om kurset og praksisen for å støtte trygghet og god ivaretakelse. Er du usikker, eller ønsker en individuell time i forkant for kartlegging og tilrettelegging, er du velkommen til å ta kontakt.

Om instruktørenJohanne Stokka Fjelde har over 20 års erfaring med arbeid tett på mennesker i livssituasjoner preget avbelastning, overgang og sårbarhet. Hun er utdannet sosialantropolog og sertifisert Somatic Experiencing Practitioner (SEP) og TRE-instruktør.

Johanne er opptatt av å møte sårbarhet som ressurs – et sted for kontakt, læring og livskraft når den møtes med trygghet, tempo og støtte. Johanne brenner for naturalistiske praksiser som på en skånsom måte støtter regulering og avspenning, og som gir mennesker større tilgang til egen vitalitet, grenser ogindre sammenheng.

I hennes arbeid ses kroppslig tilstedeværelse, relasjonell trygghet og naturkontakt – både innover og utover – som sammenvevde ressurser. Gjennom å skape rom for mer trygghet og tillit i møte med kropp, spenninger og sårbarhet, støttes reguleringsevne, avspenning og økt kapasitet, i takt med den enkelte.

6-ukers kurs kr. 2600Påmeldingfrist 28. april

Påmelding og spørsmål:post@ventralen.no456 65 446(Begrenset antall plasser)
